cyanic-selkie/wikianc huggingface dataset:
Պարկինսոնի հիվանդություն
Ուղեղի բջիջների մահ
Կան ուղեղի բջիջների կորստի մեխանիզմների մի շարք վարկածներ ։ Մի մեխանիզմը ենթադրում է ուբիքվիտինին կապված ալֆա-սինուքլեին սպիտակուցի անոմալ կուտակումը վնասված բջիջներում։ Այս անլուծելի սպիտակուցը կուտակվում է նեյրոններում, ձևավորելով ներառուկներ, որոնք կոչվում են Լյուիի մարմնիկներ ։ Համաձայն Հեիկո Բրաակի կողմից առաջարկված դասակարգմանը, Լյուիի մարմնիկները առաջինը հայտնվում են հոտառական կոճղեզում, երկարավուն ուղեղում և կամրջի ծածկում․ այս շրջանում հիվանդությունը կարող է ընթանալ անախտանշան կամ կարող են դրսևորվել վաղ ոչ մոտոր ախտանշաններ (ինչպես օրինակ հոտառության կորուստն է կամ քնի և ինքնավար համակարգի որոշ խանգարումներն են)։ Հիվանդության հարաճման հետ մեկտեղ, Լյուիի մարմնիկները հայտնվում են սև նյութում, միջին ուղեղում, առաջային ուղեղում և ի վերջո՝ գլխուղեղի նոր կեղևում (neocortex) ։ Ուղեղի այս հատվածները նյարդային դեգեներացիայի հիմնական տեղերն են ՊՀ-ի ժամանակ, այնուամենայնիվ, Լյուիի մարմնիկները կարող են չհարուցել բջիջների մահ և կարող են նույնիսկ պաշտպանական բնույթ կրել (եթե անոմալ սպիտակուցները մեկուսացվեն)։ Ալֆա-սինուքլեինի այլ ձևերը (օրինակ՝ օլիգոմերները), որոնք չեն ագրեգացվում Լյուիի մարմնիկներում, կարող են հանդիսանալ այդ սպիտակուցի տոքսիկ (թունավոր) ձևեր ։ Դեմենցիա ունեցողների մոտ Լյուիի մարմնիկները տարածուն բնույթ են կրում և հաճախ տեղակայված են կեղևի շրջանում։ Նյարդաթելիկների հանգույցները և ծերունական վահանիկները, որոնք բնորոշ են Ալցհեյմերի հիվանդությանը, տարածված չեն, եթե անձը չունի դեմենցիա ։ Բջիջների մահվան այլ մեխանիզմները ներառում են պրոտեոսոմալ և լիզոսոմալ համակարգերի խանգարումը և նվազած միտոքոնդրիալ ակտիվությունը ։ Երկաթի կուտակումը սև նյութում հաճախ դիտվում է սպիտակուցային ներառուկների հետ միացության ձևով։ Դա կարող է կապված լինել օքսիդատիվ սթրեսի, սպիտակուցների ագրեգատների (կուտակումների) և նյարդերի մահվան հետ, սակայն մեխանիզմները մինչև վերջ բացահայտված չեն ։
Ախտորոշում
Բժիշկը ի սկզբանե գնահատում է Պարկինսոնի հիվանդությունը բժշկական պատմության մանրակրկիտ ուսումնասիրության և նյարդաբանական քննության հիման վրա ։ Մարդկանց կարող է տրվել լևադոպա, շարժողական որևէ ախտանշանի բարելավման դեպքում ՊՀ ախտորոշումը հաստատելու նպատակով։ Դիահերձման ժամանակ միջին ուղեղում Լյուիի մարմնիկների հայտնաբերումը սովորաբար համարվում է վերջնական ապացույց, որ անձն ունեցել է ՊՀ։ Կլինիկական դրսևորումները, ժամանակի ընթացքում կարող են բացառել Պարկինսոնի հիվանդությունը․ դրանք պետք է պարբերաբար վերանայել ախտորոշման ճշտությունը հաստատելու համար ։
Այլ գործոնները, որոնք կարող են բերել երկրորդային պարկինսոնիզմի զարգացմանը կաթվածը և դեղերն են ։ Պետք է բացառել Պարկինսոն պլյուս համախտանիշները, ինչպիսիք են վերկորիզային պարալիզը և համակարգային բազմակի ատրոֆիան ։ Հակապարկինսոնային միջոցները սովորաբար քիչ արդյունավետ են Պարկինսոն պլյուս համախտանիշի համար ։ Արագ հարաճումը, կոգնիտիվ վաղ խանգարումները կամ կեցվածքային անկայունությունը, նվազագույն դողը կամ ի սկզբանե ախտահարված շրջանների համաչափությունը մատնացույց են անում ավելի շատ Պարկինսոն պլյուս հիվանդությանը քան հենց ՊՀ-ին ։ Գենետիկ ձևերը աուտոսոմ դոմինանտ կամ ռեցեսիվ ժառանգմամբ, երբեմն վերաբերում են ընտանեկան Պարկինսոնի հիվանդությանը կամ ընտանեկան պարկինսոնիզմին ։
Բժշկական կազմակերպությունները ստեղծել են ախտորոշման չափորոշիչներ, որպեսզի հեշտացվի և ստանդարտացվի ախտորոշման գործընթացը, հատկապես հիվանդության վաղ փուլերում։ Լայնորեն տարածված է Միացյալ Թագավորության «Queen Square Brain Bank for Neurological Disorders» և ԱՄՆ-ի «National Institute of Neurological Disorders and Stroke» կառույցների չափորոշիչները։ Միացյալ Թագավորության վերոնշյալ չափորոշիչը պահանջում է դանդաղաշարժության (բրադիկինեզիա) համակցությունը կամ ռիգիդության, կամ հանգստի ցնցման (տրեմոր), կամ էլ կեցվածքային անկայունության հետ։ Պետք է բացառել այս ախտանշանների առաջացման այլ հավանական պատճառները։ Ի վերջո, երեք կամ ավել ուղեկցող հատկանիշների առկայությունն անհրաժեշտ է հիվանդության սկզբնական կամ հետագա զարգացման ախտորոշման համար, որոնք են՝ միակողմանի սկիզբ, հանգստի դող, ժամանակի ընթացքում հարաճում, մոտոր ախտանշանների անհամաչափություն, պատասխան լևադոպայի ազդեցությանը առնվազն 5 տարի, կլինիկական արտահայտվածություն առնվազն 10 տարի և հավելյալ լևադոպայով հարուցված դիսկինեզիա ։
Դիահերձումների հիման վրա պարզ է դարձել, որ շարժողական խանգարումների հիման վրա մասնագետների կողմից ՊՀ նախնական ախտորոշումների 79,6%-ը համապատասխանել են իրականությանը և ընթացիկ ախտորոշումների 83,9%-ը ճիշտ են եղել։ Երբ կլինիկական ախտորոշումը դրվել է ոչ մասնագետի կողմից, դիահերձման արդյունքում ճշտությունը միջինում կազմում է 73,8%։ Ընդհանուր առմամբ ՊՀ ախտորոշումների 80,6%-ը եղել է ճիշտ, իսկ Brain Bank-ի չափորոշիչների հիման վրա ճիշտ ախտորոշումները կազմել են 82,7% ։
Պարկինսոնի հիվանդության և շարժողական խանգարումների համաշխարհային ասոցիացիան առաջարկել է ախտորոշման չափորոշիչներ Պարկինսոնի հիվանդության, ինչպես նաև հիվանդության վաղ շրջանների հետազոտության համար, բայց դրանք դեռևս վավերացման կարիք ունեն ։
Պատկերում
Համակարգչային շերտագրությունը (ՀՇ), ՊՀ ունեցողների մոտ, սովորաբար նորմալ է ։ ՄՌՇ-ն ժամանակի ընթացքում դարձել է ավելի հավաստի ախտորոշիչ մեթոդ, հատկապես երկաթ-զգայուն T2* և SWI հաջորդականության և մագնիսային դաշտի առնվազն 3T հզորության դեպքում։ Երկու միջոցներով էլ կարող է բացակայել սև նյութի հետինկողմնային շրջանին բնորոշ «ծիծեռնակի պոչի» պատկերը ։ Մետա-անալիզի տվյալներով, այդ պատկերի բացակայությունը բարձր զգայունություն և յուրահատկություն ունի հիվանդության ախտորոշման հարցում ։ Դիֆուզ ՄՌՇ-ն կարող է օգտագործվել ՊՀ-ի և Պարկինսոն պլյուս համախտանիշի ախտորոշման համար, չնայած դրա ախտորոշիչ արժեքը դեռևս հետազոտման կարիք ունի ։ ՀՇ-ն և ՄՌՇ-ն կարող են կիրառվել նաև երկրորդային պարկինսոնիզմ հարուցող հիվանդությունների բացառման, ավելի հաճախ՝ էնցեֆալիտի և քրոնիկ իշեմիկ ինսուլտի, ինչպես նաև հիմային հանգույցի ուռուցքների և հիդրոցեֆալիայի ախտորոշման համար ։
Դոֆամինի փոխադրիչների մետաբոլիկ ակտիվությունը հիմային հանգույցում կարող է չափվել PET (Պոզիտրոն էմիսիոն շերտագրություն) և SPECT սկանավորումներով և DaTSCAN-ով, որը դեռևս չունի տարածված կիրառում։ Այն ցուցաբերել է լավ արդյունքներ Պարկինսոնի հիվանդության ախտորոշման հարցում ։ Դոֆամին-կախյալ նվազած ակտիվությունը հիմային հանգույցում կարող է օգնել դեղ-հարուցված պարկինսոնիզմի բացառման համար։ Սա ամբողջապես յուրահատուկ չէ, այնուամենայնիվ կարող է դիտվել ՊՀ-ի և Պարկինսոն պլյուս խանգարման ժամանակ ։ ԱՄՆ-ում, DaTSCAN-ները միայն FDA-ն (ԱՄՆ-ի սննդի և դեղորայքի ասոցիացիա) է հաստատել, որպես Պարկինսոնի հիվանդության և Պարկինսոնի համախտանիշների տարբերակման միջոց՝ էսենցիալ տրեմորի (դող) հիման վրա ։
Տարբերակիչ ախտորոշում
Այլ ախտաբանությունները, որոնք կարող են ունենալ ՊՀ-ի նման արտահայտություններ, ընդգրկում են.
Կանխարգելում
Միջին տարիքում վարժությունների կատարումը կարող է նվազեցնել հետագայում Պարկինսոնի հիվանդության զարգացման ռիսկը ։ Կոֆեին պարունակող խմիչքների, ինչպիսին սուրճն է, մեծաքանակ օգտագործումը ունի պաշտպանական ազդեցություն և կարող է մեծապես նվազեցնել հիվանդության զարգացման ռիսկը ։ Մարդիկ, ովքեր ծխում են ծխախոտ կամ օգտագործում են անծուխ տոբակ, ունեն ՊՀ-ի զարգացման ավելի ցածր ռիսկ և որքան շատ են օգտագործել տոբակ, այնքան ռիսկը ավելի քիչ է։ Հայտնի չէ այս ազդեցության մեխանիզմը։ Հնարավոր է, որ տոբակի օգտագործումը իրոք պաշտպանում է ՊՀ-ից կամ հնարավոր է, որ կա դեռևս չբացահայտված գործոն, որը բարձրացնում է ՊՀ-ի ռիսկը և միաժամանակ նպաստում տոբակից հրաժարմանը կամ հեշտացնում է ծխելը թողնելը ։
Ենթադրվում էր, որ հակաօքսիդանտները, ինչպես վիտամին C և E-ն են, պաշտպանում են հիվանդությունից, սակայն հետազոտությունների արդյունքները հակասական էին և ոչ մի դրական ազդեցություն չեն վեր հանել ։ Ճարպաթթուների հետ կապված հետազոտությունները նույնպես հակասական արդյունքներ են ցուցաբերել. որոշները հայտնել են պաշտպանական, մյուսները ռիսկը բարձրացնող ազդեցությունների կամ ընդհանրապես ազդեցության բացակայության մասին ։ Կան նախնական ցուցումներ հակաբորբոքային դեղերի և կալցիումական անցուղիների պաշարիչների պաշտպանական ազդեցության վերաբերյալ ։ 2010 թվականին կատարված մետա-անալիզից պարզ է դարձել, որ ոչ ստերոիդային հակաբորբոքային դեղերի (բացի ասպիրինից) օգտագործումը բերել է ամենաքիչը 15%-ով (երկարատև օգտագործման դեպքում ավելի բարձր) ՊՀ-ի դեպքերի նվազմանը ։
Վարում
Պարկինսոնի հիվանդությանը բուժում չկա, սակայն դեղորայքը, վիրահատական միջամտությունը և ֆիզիոթերապիան կարող են մեղմել ախտանշանները և ավելի արդյունավետ լինել քան այլ նյարդաբանական խանգարումների բուժումները, ինչպիսիք են Ալցհեյմերի հիվանդությունը, շարժիչ նեյրոնների հիվանդությունը և Պարկինսոն պլյուս համախտանիշները։ Դեղերի գլխավոր ընտանիքը, որը արդյունավետ է մոտոր ախտանշանների համար լևադոպան է (միշտ համակցվում է դոպա դեկարբոքսիլազի ինհիբիտորի և երբեմն նաև COMT ինհիբիտորի հետ), դոֆամինի ագոոնիստները (համակորդներ) և MAO-B ինհիբիտորները։ Հիվանդության զարգացման աստիճանը և հիվանդության սկսման տարիքը, որոշիչ են դեղախմբի ընտրության հարցում ։
Բրաակի դասակարգմամբ՝ Պարկինսոնի հիվանդության ընթացքն ունի վեց փուլ, որոնք օգտագործվում են հիվանդության վաղ, ավելի ուշ և ուշ շրջանները տարբերակելու համար։ Սկզբնական շրջանին, որի ժամանակ որոշ խանգարումներ արդեն իսկ նշմարվում են և պահանջվում է դեղաբանական միջամտություն, հաջորդում են ավելի ուշ շրջանները՝ լևադոպայի օգտագործմանն առնչվող բարդություններով, և երրորդ շրջանը, երբ դոֆամինի դեֆիցիտից և լևադոպայով բուժումից անկախ ախտանշանները գերակշռում են ։
Առաջին փուլում բուժման նպատակն է հասնել հավասարակշռության ախտանշանների վերահսկման և բուժման կողմնակի ազդեցությունների միջև։ Լևադոպայով բուժման սկիզբը կարող է հետաձգվել սկզբնական շրջանում MAO-B ինհիբիտորների և դոֆամինի ագոնիստների կիրառման շնորհիվ՝ լևադոպայով պայմանավորված բարդությունների կանխման նպատակով ։ Այնուամենայնիվ, լևադոպան մոտոր ախտանշանների բարելավման ամենաարդյունավետ միջոցն է ներկա պահին և չպետք է հետաձգվի դրա կիրառումը այն հիվանդների մոտ, ում կյանքի որակը նվազած է։ Լևադոպա-ասոցացված դիսկինեզիաները ավելի շատ կախված են հիվանդության տևողությունից և սրությունից, քան լևադոպայի կիրառման ժամանակամիջոցից, հետևաբար բուժման հետաձգումը չի բերի առանց դիսկինեզիա ժամանակահատվածի երկարացմանը ։
Լևադոպա
ՊՀ-ի մոտոր ախտանշանները ուղեղի հիմային հանգույցում դոֆամինի արտադրության նվազման հետևանք են։ Դոֆամինը չի անցնում արյունուղեղային պատնեշով, հետևաբար այն չի կարող որպես դեղորայք օգտագործվել ուղեղի սպառված դոֆամինային պաշարները լրացնելու համար։ Այնուամենայնիվ, դոֆամինի նախորդ լևադոպան կարող է անցնել ուղեղ, որտեղ այն վերածվում է դոֆամինի, ուստի լևադոպան ժամանակավորապես նվազեցնում է ՊՀ մոտոր ախտանշանները։ Լևադոպան ՊՀ-ի բուժման ամենալայն կիրառություն ունեցող միջոցն է վերջին 40 տարում[82]:
Լևադոպայի միայն 5-10%-ն է անցնում արյունուղեղային պատնեշով։ Մնացորդի մեծ մասը օրգանիզմում վերափոխվում է դոֆամինի, հարուցելով բազմաթիվ կողմնակի ազդեցություններ, այդ թվում՝ սրտխառնոց, փսխում և օրթոստատիկ հիպոտենզիա[86]: Կարբիդոպան և բենսերազիդը դոպա դեկարբոքսիլազի ինհիբիտորներ են, որոնք չեն անցնում արյունուղեղային պատնեշով և կանխում են լևադոպայի փոխարկումը դոֆամինի ուղեղից դուրս՝ նվազեցնելով կողմնակի ազդեցությունները և բարելավելով լևադոպայի անցումը դեպի ուղեղ։ Այս դեղերից մեկը սովորաբար ընդունվում է լևադոպայի հետ, հաճախ համակցված լինելով միևնույն հաբի մեջ[87]:
Լևադոպայի երկարատև օգտագործումը բերում է բարդությունների զարգացմանը. ակամա շարժումներ՝ դիսկինեզիա, դեղի արդյունավետ ազդեցության տատանումներ[82]: Երբ տատանումները մեկնարկում են, անձը անցնում է դեղաբանական դրական ազդեցության ու ախտանշանների նվազման (ակտիվ) և դեղաբանական ազդեցության նվազման և ՊՀ ախտանշանների արտահայտման (պասիվ) շրջանները[82]: Լևադոպայի ավելի ցածր դեղաչափերի օգտագործումը կարող է նվազեցնել բարդությունների արտահայտման սրությունը[88]: Նախկինում, լևադոպա-ասոցացված դիսկինեզիան և տատանումները նվազեցնելու համար որոշ ժամանակով դադարեցնում էին դեղի ընդունումը։ Այս մոտեցումը հիմա չի խրախուսվում, քանի որ կարող է բերել վտանգավոր կողմնակի ազդեցությունների արտահայտմանը, ինչպիսին է նեյրոլեպտիկ չարորակ համախտանիշը[82]: Մարդկանց մեծամասնությունը ի վերջո լևադոպայի կարիքը կունենա և հետագայում կունենա լևադոպայով հարուցված տատանումներ և դիսկինեզիա[82]:
Կան լևադոպայի վերահսկվող ձևեր (controlled-release): Նախորդ վերահսկվող ձևերը ներծծման և կենսամատչելիության վատ ցուցանիշներ ունեին և չէին ցուցաբերել ՊՀ մոտոր ախտանշանների բարելավում կամ լևադոպա-ասոցացված բարդությունների նվազում համեմատած չվերահսկվող ձևերի հետ։ Նոր, լևադոպայի երկարաձգված ազդեցության ձևերը ավելի արդյունավետ են տատանումների նվազեցման հարցում, բայց շատ հիվանդների մոտ խնդիրները պահպանվում են։ Լևադոպայի աղիքային ներմուծումները (Դուոդոպա) ավելի արդյունավետ են ազդում տատանումների նվազեցման վրա, ի համեմատ օրալ լևադոպայի, երբ տատանումները գաստրոպարեզով պայմանավորված, լևադոպայի անբավարար ներծծման հետևանքով են առաջանում։ Այլ օրալ, երկարատև ազդող ձևերը դեռևս ուսումնասիրվում են և ընդունման այլ եղանակներ են մշակվում (ներշնչվող, միջմաշկային)[87]:
COMT ինհիբիտորներ
Տոլկապոնը արգելակում է COMT-ի՝ սպիտակուց, որը տրոհում է դոֆամինը, գործունեությունը[82]: Այն օգտագործվում էր լևադոպային լրացնելու համար. այնուամենայնիվ, դրա օգտակարությունը սահմանափակվում է հավանական բարդությունների պատճառով, որոնցից է լյարդի վնասումը[82]: Նմանատիպ ազդեցություն ունեցող էնտակապոնի օգտագործման դեպքում լյարդի գործառույթի տեսանելի փոփոխություններ չեն դիտվել[82]: Էնտակապոնի լիցենզավորված պատրաստուկները պարունակում են միայն էնտակապոն կամ այն, կարբիդոպայի և լևադոպայի զուգակցմամբ[82]:
Դոֆամինի համակորդներ
Դոֆամինի մի շարք համակորդների ազդեցությունը, որոնք կապվում են ուղեղի դոֆամինային ընկալիչներին, նման է լևադոպային[82]: Այս միջոցներն օգտագործվում էին որպես լևադոպային լրացնող թերապիա այն հիվանդների մոտ, ովքեր ունեին լևադոպայով հարուցված բարդություններ (on-off տատանումներ և դիսկինեզիա). ներկայումս դրանք օգտագործվում են որպես ՊՀ-ի մոտոր ախտանշանների բարելավմանն ուղղված առաջին շարքի միջոցներ, լևադոպայով բուժման և հետևաբար դրանով հարուցված բարդությունների հետաձգման նպատակով[82][89]: Դոֆամինի համակորդներն են բրոմոկրիպտինը, պերգոլիդը, պրամիպեքսոլը, ռոպինիրոլը, պիրիբեդիլը, կաբերգոլինը, ապոմորֆինը և լիսուրիդը։
Դոֆամինի ագոնիստները հարուցում են էական կողմնակի ազդեցություններ՝ քնկոտություն, հալուցինացիաներ, անքնություն, սրտխառնոց և փորկապություն[82]: Երբեմն, կոմնակի ազդեցություններն ի հայտ են գալիս նույնիսկ նվազագույն կլինիկական ազդեցությամբ դեղաչափի կիրառումից՝ ստիպելով բժշկին այլ դեղ ընտրել[82]: Ագոնիստների օգտագործմանն է վերագրվում իմպուլսիվ վարքային խանգարումների ի հայտ գալը (անկառավարելի սեռական ակտիվությունը, ուտելը, խաղամոլությունը և առևտրամոլությունը), որոնք նույնիսկ ավելի արտահայտված են քան լևադոպայի դեպքում[90]: Այս դեղերն ավելի թանկ են քան լևադոպան[6]:
Ապոմորֆինը՝ դոֆամինի ոչ օրալ ընդունվող ագոնիստը, կարող է օգտագործվել նվազեցնելու տատանումների off շրջանները և դիսկինեզիաները ուշ ՊՀ ժամանակ[82]: Այն ընդունվում է ընդհատվող ներարկումների կամ ենթամաշկային շարունակական ներմուծման միջոցով[82]: Քանի որ երկրորդային ազդեցությունները, որոնցից են շփոթվածությունն ու հալուցինացիաները, հաճախ են դիտվում, ապոմորֆին ստացող հիվանդները պետք է անմիջականորեն հսկվեն[82]: Դոֆամինի ագոնիստներից լիսուրիդը և ռոտիգոտինը, որոնք հանդես են գալիս մաշկային պատչերի ձևով, նշանակվում են հիվանդության սկզբնական փուլերում և ավելի զարգացած փուլերում տատանումները կառավարելու համար[91]:
MAO-B ինհիբիտորներ
MAO-B ինհիբիտորները (սաֆինամիդ, սելեգիլին և ռասագիլին) ավելացնում են դոֆամինի քանակը հիմային հանգույցում՝ արգելակելով մոնոամին օքսիդազ B (MAO-B) սպիտակուցը, որը ճեղքում է դոֆամինը ։ Դոֆամինի ագոնիստների նման, սրանց օգտագործումը կարող է հետաձգել լևադոպայով բուժման սկիզբը հիվանդության վաղ փուլերում, բայց MAO-B ինհիբիտորները, ի տարբերություն լևադոպայի, ավելի շատ կողմնակի ազդեցություններ են հարուցում և ավելի քիչ արդյունավետ են ՊՀ մոտոր ախտանշանները կառավարելու հարցում։ Կան որոշ հետազոտություններ հիվանդության ուշ փուլերում դրանց արդյունավետության վերաբերյալ, նաև կա կարծիք, որ դրանք օգտակար են տատանումների նվազեցման համար ։ Նախնական հետազոտության համաձայն, սելեգիլինի համակցությունը լևադոպայի հետ մեծացնում էր մահվան ռիսկը, սակայն այս վարկածը հերքվեց հետագայում ։
Այլ դեղեր
Այլ դեղերը, ինչպես օրինակ ամանտադինը և հակախոլիներգիկները կարող են կիրառվել մոտոր ախտանշանների կառավարման համար։ Այնուամենայնիվ, հավաստի չէ վկայությունը դրանց արդյունավետության վերաբերյալ, ուստի դրանք առաջին ընտրության դեղեր չեն հանդիսանում ։ Մոտոր ախտանշանների հետ մեկտեղ ՊՀ-ն ուղեկցվում է բազմաթիվ այլ խանգարումներով։ Մի շարք միջոցներ են կիրառվում այս հավելյալ ախտանշանների բուժման համար ։ Կվետիապինն օգտագործվում է փսիխոզի, խոլինէսթերազի ինհիբիտորները՝ դեմենցիայի, իսկ մոդաֆինիլը՝ ցերեկային քնկոտության համար ։ 2016թ.-ին պիմավանսերինն ընդունվեց որպես Պարկինսոնի հիվանդության փսիխոզի կառավարման միջոց ։
Դոքսեպինը և ռասագիլինը կարող են նվազեցնել ՊՀ-ի ֆիզիկական հոգնածությունը ։
Վիրահատություն
Մոտոր ախտանշանները վիրահատական միջամտությամբ բուժելը մեծ տարածում ուներ մինչև լևադոպայի հայտնագործումը, որից հետո վիրահատությունների քանակը կրճատվել է ։ Վերջին մի քանի տասնամյակի ուսումնասիրությունների արդյունքում, վիրահատական տեխնիկաները մեծապես բարելավվել են և վիրահատական միջամտությունը կիրառվում է արդեն զարգացած ՊՀ-ի ժամանակ, երբ դեղորայքով բուժումն անարդյունավետ է ։ ՊՀ վիրահատությունը բաժանվում է 2 խմբի՝ վնասվածքային վիրահատություն և ուղեղի խորը խթանում (ՈՒԽԽ)։ Վիրահատության թիրախային օջախներն ընդգրկում են տեսաթումբը, գորշ գունդը կամ ենթատեսաթմբի կորիզը ։ Ուղեղի խորը խթանումը ամենատարածված վիրահատական բուժումն է, որը սկսել է կիրառվել 1980թ.-ից Ալիմ Լուի Բենաբիդի և այլոց կողմից։ Դա ներառում է բժշկական սարքավորման՝ նեյրոխթանիչի ներդրումը ուղեղ, որն ուղարկում է էլեկտրական իմպուլսներ ուղեղի որոշակի տեղամասերին։ ՈՒԽԽ խորհուրդ է տրվում այն մարդկանց, ովքեր ունեն ՊՀ մոտոր ախտանշանների տատանումներ, որոնք չեն ենթարկվում դեղորայքային բուժմանը կամ նրանց, ում համար անտանելի է դեղորայքային բուժումը, քանի դեռ նրանք չունեն նյարդահոգեկան խնդիրներ ։ Այլ, ավելի քիչ կիրառվող վիրահատական միջամտություններն ընդգրկում են ենթակեղևային գերակտիվ տեղամասերի կանխամտածված վնասումը դրանց ակտիվությունը ճնշելու նպատակով։ Օրինակ՝ պալիդոտոմիան ներառում է գորշ գնդի վիրահատական վնասումը դիսկինեզիան վերահսկելու նպատակով ։
Ուղեղի չորս շրջան ենթարկվել են նյարդային խթանման ՊՀ-ի ժամանակ ։ Դրանք են ներքին գորշ գունդը, տեսաթումբը, ենթատեսաթմբի կորիզը և ոտիկկամրջային կորիզը։ Գորշ գնդի ՈՒԽԽ-ն բարելավում է մոտոր ֆունկցիաները, մինչդեռ տեսաթմբի ՈՒԽԽ-ն բարելավում է տրեմորը, բայց քիչ է ազդում բրադիկինեզիայի կամ ռիգիդության վրա։ Ենթատեսաթմբի ՈՒԽԽ-ից սովորաբար խուսափում են, եթե անձը ունի դեպրեսիայի կամ նեյրոկոգնիտիվ խանգարումների առկայություն անցյալում։ Ենթատեսաթմբի ՈՒԽԽ-ն ասոցացվում է դեղերի նվազեցման հետ։ Ոտիկկամրջային կորիզի ՈՒԽԽ-ն ներկայումս գտնվում է փորձարարական շրջանում։ Ընդհանուր առմամբ ՈՒԽԽ-ն ասոցացվում է մոտոր հատկանիշների 30-60% բարելավման հետ
Ծանոթագրություններ
Կատեգորիա:Հոգեբուժական ախտորոշում
Արմենոիդ ռասա
Արմենոիդ ռասա, 20-րդ դարի ռասայական մարդաբանությունում Կովկասյան ռասայի ենթատիպ ։ Համաձայն մարդաբան Կարլետոն Կունի՝ արմենոիդ ռասայի տարածման կենտրոն են համարվել Արևմտյան Ասիայի հյուսիսային մասը, մասնավորապես Հայաստանը և Հարավային Կովկասը, Իրանը, Վերին Միջագետքը, Հարավարևելյան Թուրքիան և Լևանտը ։
Հին ժողովուրդներից արմենոիդներին էին պատկանում ՝ Ուրարտական միտանացիները և հուրիտական ասորիները
Այս տեսակի հիմնական ժամանակակից ներկայացուցիչները հայերն են Պոնտացի հույներ ավելի փոքր չափով վրացիների Արևելյան ենթաէթնիկ խմբերը
Տիպիկ արմենոիդ տիպի ներկայացուցիչներ սիրիացիներ արաբներ Մերձավոր Արևելքից քրդեր թուրքեր ադրբեջանցիներ պարսիկներ հրեաներ
Արմենոիդ ռասայի ազդեցությունը Հարավային Եվրոպայի շատ ժողովուրդների արտաքին տեսքի վրա նրանցից շատերը հույներ բուլղարացիներ ալբանացիներ են
Ծագում
Նշանավոր նացիստ և ռասայական տեսաբան Հանս Ֆ. Կ. Գյունթերը արմենոիդ տիպը բնութագրելու համար օգտագործել է «Մերձավորարևելյան ռասա» եզրը և վերագրել Մերձավոր Արևելքին բնորոշ բնութագրիչները մի շարք ժամանակակից ժողովուրդներին, ներառյալ հայերին, հրեաներին, հույներին, վրացիներին, իրանցիներին, ասորիներին, սիրիացիներին և հարավային թուրքերին ։ Գյունտերը հրեաներին համարում էր բազմակի ռասայական ծագում ունեցող ժողովուրդ, բայց որպես նրանց գլխավոր հիմք է սահմանում մերձավորարևելյան ռասան և նկարագրում է ցեղի հատկանիշները, ինչպիսիք են նրա «առևտրային ոգին» և «արհեստավարժ առևտրական» լինելը, ուժեղ հոգեբանական մանիպուլյացիայի կարողություններ ունենալը, ինչն օգնում է նրանց առևտրում, ինչպես նաև մարդկանց շահագործման մեջ հայտնի լինելը ։ Գյունթերի կենցեպտը քննադատվել է կեղծգիտական վերլուծությունների համար ։ Նացիստները պատմական առումով նույնացնում էին հրեաներին Արմենոիդ տիպի ներքո Մերձավորարևելյան ռասայի անվան տակ ։
Ֆիզիոգենիա
Ռենատո Բիասուտին բնութագրում էր Արմենոիդ տիպը որպես «Անթափանց-սպիտակից մինչև շագանակագույն մաշկ, մուգ մազեր և մուգ աչքեր, առատ մազածածկույթ, միջին հասակ (166), ամրակազմ մարմին, լայն գլուխ, կլորացված ծոծրակ (87), շատ երկար դեմք, ուղիղ և նեղ քիթ (57) բարձր քթի կամուրջով, բարակ շրթունքներ, աչքերի նեղ բացվածք» ունեցող ։
Կարլետոն Ս. Կունը գրել է, որ Արմենոիդ ռասայական տիպը շատ նման է Դինարականին, պայմանավորված, ամենայն հավանականությամբ, Միջերկրածովյանների (ովքեր հաճախ ունենում են ձիթապտղագույն մաշկ) և Ալպիացիների (ովքեր հաճախ ունենում են շագանակագույն մաշկ) հետ ռասայական խառնումով։ Միակ տարբերությունն այն է, որ Արմենոիդները ունեն մի փոքր ավելի մուգ պիգմենտացիա։ Նա նկարագրում է Արմենոիդոդը որպես Կովկասոիդ ռասայի ենթառասա։ Ասում էին, որ Արմենոիդները հայտնաբերվել են ողջ Եվրասիայում։ Այնուամենայնիվ, նրանց ամենամեծ կենտրոնացումը տեղի են ունեցել Հայաստանում, Հարավային Կովկասում, Իրանում և Միջագետքում։
Համարվելով «իսկական» կովկասցիներ՝ Արմենոիդները համեմատաբար բարձրահասակ էին (170), սովորաբար միջինից մինչև մուգ շագանակագույն կամ սև մազերով, մաշկի մուգից մինչև միջին գույնի, մեծ կլոր աչքերով, որոնք սովորաբար մուգ շագանակագույն էին, կլոր, բրախիցեֆալ գլխի ձևով՝ ուղիղ ծոծրակով (պլանոկիպուտ) (տե՛ս Ցեֆալիկ ինդեքս), բարձր այտաբորբեր և ոչ մեծ ծնոտ։ Շրթունքները բարակ էին, իսկ քթերը հաճախ արծվաքիթ։ Արմենոիդների փոքրամասնությունը շիկահեր է և ունի կապույտ, կանաչ կամ խաժ աչքեր։ Համարվում էր, որ այս ռասայական տիպը գերակշռում է որոշ հայերի, ասորիների և հյուսիսային իրաքցիների շրջանում ։
Տարածում
Արմենոիդ ռասայական տիպը, ըստ պնդումների, գոյություն ունի արաբական ռասայից արևմուտք և հյուսիս և ընդգրկում է ժամանակակից հայերի, հրեաների, ասորիների, մարոնիտների, հույների, հարավային թուրքերի, քրդերի, վրացիների, իրանցիների, արաբ իսրայելացիների, սիրիացիների, դրուզների, եզդիների, շաբակների, մանդեացիները և մհալամների մի մասին, ինչպես նաև այս ժողովուրդների հինավուրց նախնիներին և/կամ նախահայրերի, ինչպիսիք էին, այլոց մեջ, ասորիները, աքքադացիները, բաբելոնացիները, քաղդեացիները, էբլայացիները, ամովրհացիները, քանանացիները, քասիթները, գուտիաները, խեթերը, հաթերը, խուռիները, փռյուգիացիները, լիդիացիները, փյունիկիացիները, կարթագենացիները, մեդեսցիները, պարսիկները, իսրայելիտները, սամարացիներ, հուդայացիները, էդոմիտները, մոաբիտները, ամոնիտներ, փղշտացիները, կիլիկիացիները, կապադովկիացիները և մինոացիները ։
Ծանոթագրություններ
Կատեգորիա:Եվրոպեոիդ ռասա Կատեգորիա:Հայաստանի բնակչություն Կատեգորիա:Կովկաս
Պարսկական դիցաբանություն
Պարսկական դիցաբանություն, Մեծ Իրանի հնագույն դիցաբանություն։ Իրանական դիցաբանության ձևավորման սկզբնական փուլը վերաբերում է հնդիրանական համայնքի դարաշրջանին (մ.թ.ա. 2- 1-ին հազարամյակի առաջին կեսը ) ։
Հիմնական տեքստ
Առասպելաբանության հիմնական տեքստը Ֆիրդուսու «Շահնամե»-ն է, որը գրվել է ավելի քան հազար տարի առաջ։ Ֆիրդուսու աշխատանքի հիմքում, ըստ  հեղինակի, ընկած են ոչ միայն «Ավեստայի» մազդեիզմի և զորոաստրիզմի  պատմություններն ու կերպարները, այլ նաև ավելի ուշ շրջանի տեքստերի, ինչպիսիք են Բունդախիշին և Դենկարդը։
Իրանական դիցաբանության վերակերտման հիմնական աղբյուրը «Ավեստան» է ։
Իրանի և Պարսկաստանի դիցաբանությունը պատկանում է այն տեսակին, որը գոյություն ուներ Արիական Հնդկաստանում մ.թ.ա. 1000 թ.-ին՝ Վեդիզմին։ Այն սկիզբ է առնում է հնդեվրոպական ընդհանուր հիմքից ։ Իրանական դիցաբանության հնագույն շերտի անուններից շատերը և վեդայական օրհներգերի անունները ընդհանուր արմատներ ունեն։ Օրինակ՝ Իյման, որը հետագայում դարձավ պարսկական Ջամշինը, վեդայական աստված Յաման է (մեռյալների աստվածություն)։ Ջամշինի պատմությունը Հին Իրանի դիցաբանության ամենաավարտուն լեգենդներից մեկն է ։ Իրանական և վեդայական դիցաբանությունները շատ ընդհանուր թեմաներ ունեն. գերագույն յոթ աստվածներ. տիեզերքում իշխանության համար մղվող պայքարը  երկու ազգակից, բայց պատերազմող  աստվածների խմբերի միջև,  հերոսների պայքարը վիշապների դեմ, երկնային ջրերի՝ երկրի վրա թափվելը, հոգու հետմահու  երկու ճանապարհները, հետմահու կյանք տանող հիանալի կամուրջը, Ապամ-Նապատը, հին իրանական Հաոմա և վեդայական Սոման, վիշապը (Ազի Դահակուն՝ իրանցիների շրջանում,Ահի Բուդնյան՝ վեդայում)։ «Հագգադ»-ում ներկայացված հրեական դիցաբանությունը պարսկական դիցաբանության հետ ևս ունի ընդհանրություններ։
Կրոնական նախապատմություն
Պարսկական դիցաբանության կերպարները գրեթե միշտ գտնվում են երկու ճամբարներում։ Դրանք կամ բարի են, կամ չար։ Արդյունքում ստացված վեճերը արտացոլում են վաղ իսլամական դարաշրջանի ազգաին իդեալները, ինչպես նաև զրադաշտական ​​շրջանի մասին բարոյահոգեբանական գաղափարները, որում աշխարհը ընկալվում է չար ուժերի ստեղծող Ահրիմանի և դիցարանի գերագույն աստված Ահրումազդայի միջև տեղի ունեցած պայքարով։
Արտաքին հղումներ
Կատեգորիա:Պարսկական մշակույթ Կատեգորիա:Դիցաբանական էակներ Կատեգորիա:Իրանական մշակույթ Կատեգորիա:Դիցաբանություն Կատեգորիա:Զրադաշտականություն
Սան Սերվանդոյի ամրոց
Սան Սերվանդոյի ամրոց (castillo de San Servando), միջնադարյան ամրոց Իսպանիայի Տոլեդո քաղաքում՝ Տախո գետի արևելյան ափին։ Տեղակայված է Տոլեդոյի ալկասարի դիմաց։ Հիմնադրվել է 14-րդ դարում որպես վանք, որ նախապես պատկանել է վանականներին, ապա անցել Տաճարականների միաբանության տիրապետության տակ։
1874 թվականին ամրոցը հայտարարվել է ազգային հուշարձան։ Այն պատկերված է Էլ Գրեկոյի «Տեսարան Տոլեդոյից» նկարում։
Նկարագրություն
Ամրոցի հիմքն ուղղանկյունաձև է։ Նրա երեք անկյուններում տեղակայված են աշտարակներ, իսկ չորրորդ միջանկյալ աշտարակը գտնվում է հարավային պատի վրա և պաշտպանում է ոչ մեծ դարպասները։ Ամրոցի գլխավոր դարպասները գտնվում են քաղաքի կողմում։ Դրանց հետևում գտնվում է Երդման աշտարակը (Torre del homenaje), որ բոլոր աշտարակներից ամենամեծն է, գտնվում է արևելյան կողմում և ունի ձվաձև հիմք։ Աշտարակի վրա կան երեք շարժական հրակնատներ (դրանց նման հրակնատներ կան նաև հարավարևելյան աշտարակի վրա), իսկ վերևում կան ուղղանկյունաձև ատամներ ունեցող հրակնատներ, որ ծածկված են արճիճով։ Աշտարակների պատուհանները զարդարված են աղյուսներով ու բարձրաքանդակներով։
Ամրոցը կառուցվել է քարից, որոնց ծայրակցվածքները պատված են կրաքարային լուծույթով. դա օքսիդաթաղանթի օգտագործման ձև է, որ օգտագործվել է արաբական շինություններում։ Ամրոցը ներկայում գտնվում է բարվոք վիճակում, թեև չեն պահպանվել խրամն ու պատվարը։
Պատմություն
Ամրոցը գտնվում է բլրի վրա։ Իր ռազմավարական նշանակության շնորհիվ այս տարածքում պաշտպանական կառույցներ են ստեղծվել Տոլեդոյի հիմնադրումից անմիջապես հետո. դրանք թույլ են տալիս վերահսկել ճանապարհները դեպի Ալկանտարա կամուրջն, դեպի գետը և ջրանցույցը։ Ըստ հնագիտական տվյալների՝ նախապես այդտեղ եղել է հռոմեական ամրոց։ Հետագայում կառուցվել է վեստգոթական եկեղեցի, իսկ ավելի ուշ՝ արբական ամրոցը։ Մուսուլմանների կողմից կառուցված ամրոցի հիմքը (ուղղանկյունաձև աշտարակներով) ներկայում ծածկված են հողով։
1085 թվականին Տոլեդոն կրկին անցնում է Ալֆոնսո VI թագավորի տիրապետության տակ, ով իր կնոջ՝ Կոնստանցիա Բուրգունդացու հետ ձեռնամուխ է լինում վանքի վերանորոգման աշխատանքներին<ref name=FF / : Ամրոցը վերածում է պաշտպանական կառույցներով ամրացված վանքի (չափերով ավելի փոքր, քան նախորդ արաբական ամրոցը) և նվիրում Սերվանդո և Գերման սրբերին ի նշան երախտագիտության նրա համար, որ փրկվել է Սագրախասի ճակատամարտում։ Ջոն Օրմսբին, ով անգլերեն է թարգմանել Միգել Սերվանտեսի «Դոն Կիխոտ» վեպը, գրում է, Ալֆոնսո VI-ը ամրոցը կոչել է իսպանացի նահատակ Սան Սերվանդոյի պատվին։ Հետագայում անունը ենթարկվում է փոփոխության՝ դառնալով Սան Սերվան (այդ ձևով այն հիշատակվում է «Երգ իմ Սիդի մասին» պոեմում), Սան Սերվանտես և Սան Կերվանտես (San Cervantes):
1088 թվականի մարտի 11-ին թագավորը վանքը հանձնում է Հռոմի պապի ենթակայությանը այն պայմանով, որ այն մշտապես պիտի գտնվի Սուրբ Վիկտորի աբբայության վերահսկողության տակ։ Այդ պայմանն ընդունվում է Ուրբանոս II պապի կողմից։ Վերջինս վանքի կառավարիչ է նշանակում կարդինալ Ռիչարդին, ով Սուրբ Վիկտորի աբբայությունից էր։ Դրանից հետո իսպանական վանքն անցնում է ֆրանսիացի վանականներին։
Ալֆոնսո թագավորը Սան Սերվանդոյի վանքը համարում էր տարածաշրջանում քրիստոնեության պահպանման միջոց։ 1099 թվականի փետրվարի 13-ին նա նվիրատվություն է կատարում Սանտա Մարիա դե Ալֆիսեն վանքին և նրա միությանը։ Հետագայում նա վանքին կից հիմնում է Բենեդիկտյան միանձնուհիների վանքը։ Այդ երկու վանքերին հանձնարարվում է անհրաժեշտ օգնություն ցուցաբերել տարածաշրջանում ապրող աղքատներին ու ճանապարհորդներին ։
Վանքն ավերվել է 1110 թվականին սարակինոսների կողմից, և վանականները հեռացել են Մարսել։ Վանքն անցել է Տոլեդոյի արքեպիսկոպոսությանը։ Ալֆոնսո VIII թագավորը վանքը հանձնել է Տաճարականների միաբանությանը, որը վանքը դարձրել է ամրոց, որ Պուենտե դե Ալկանտարան կպաշտպաներ մուսուլմանների հնարավոր հարձակումներից։ Իսլամադավան ղեկավարների հարձակման սպառնալիքի վերացման ու 1312 թվականին Տաճարականների միաբանության վերացումից հետո վանքը կորցրել է իր նշանակությունն ու լքվել։
14-րդ դարում՝ Պեդրո I Դաժանի ու Էնրիկե Եղբայրասպանի հակամարտության ժամանակ, ամրոցը կրկին ունեցել է ռազմական նշանակություն, և արքեպիսկոպոս Տենորիոն հանձնարարել է վերակառուցել այն։ Վերակառուցման աշխատանքներն ավարտվել են 1386 թվականին։ Այդ ժամանակին են վերաբերում այն կառույցները, որ պահպանվում են ներկայում։
1857 թվականին ամրոցում կառուցվել է վառոդի նկուղ։ 1873 թվականին ամրոցը վաճառվել է 3000 պեսետով և հայտնվել ավերման սպառնալիքի տակ։ Այդ պատճառով էլ 1874 թվականին Հուշարձանների հանձնաժողովի կողմից ամրոցը հայտարարվել է ազգային պատմագեղարվետսական հուշարձան՝ դառնալով Իսպանիայի առաջին ամրոցը, որ ստացել է նման կարգավիճակ։
Արտաքին հղումներ
Կատեգորիա:Իսպանիայի ամրոցներ
Մարինա Բեյ Սենդս
Մարինա Բեյ Սենդսը Սինգապուրի Մարինա–Բեյում գտնվող հանգստավայր է։ 2010 թվականին բացման ժամանակ այն հայտարարվել է աշխարհի ամենաթանկարժեք ինքնավար կազինոն` 8 մլրդ դոլար արժողությամբ (ներառյալ հողի գինը) ։
Համալիրը ներառում է 2,561 սենյականոց հյուրանոց, 120,000 քառակուսի մետր (1,300,000 քառ. ոտնաչափ) կոնվենցիայի ցուցահանդեսային կենտրոն, 74,000 մ² (800,000 քառ. ոտնաչափ) Մարինա Բեյ Սենդսի խանութները, թանգարան, երկու մեծ թատրոններ, ռեստորաններ, երկու լողացող բյուրեղյա տաղավարներ, սահադաշտ և աշխարհի խոշորագույն խաղատունը՝ 500 սեղանով և 1600 սլոտ մեքենաներով։ Համալիրը պատված է 340 մետր (1,120 ոտնաչափ) SkyPark-ով՝ տեղավորելով 3,900 մարդ և 150 մ (490 ոտնաչափ) անսահման լողավազան, որը գտնվում է աշխարհի խոշորագույն հանրային կոնսոլի հարթակի վերևում,որը կախված է հյուսիսային աշտարակի 67 մ բարձրությունում (220 ոտնաչափ) ։ 20 հեկտարանոց հանգստավայրը մշակվել է ճարտարապետ Մոսե Սաֆդիի կողմից   ։  Ճարտարապետն էր Ադասը և նրանք պատասխանատու էին բոլոր խորհրդատուների,նախագծի մշակման, համակարգման և իրականացման համար ։ Ճարտարագիտությունը տրամադրվել է  Արուպի և Պարսոնս Բրինկերհոֆի (MEP) կողմից։ Հիմնական կապալառուն եղել է Ssangyong ճարտարագիտությունը և շինարարությունը ։ Սկզբում նախատեսվում էր բացվել 2009 թվականին, Լաս Վեգաս Սենդսի առջև ծառացած ձգձգումների պատճառով, որոնք առաջացել են նյութական և աշխատանքային աճող ծախսերի պակասից՝ հետաձգվել է։ Համաշխարհային ֆինանսական ճգնաժամը նաև ճնշում է գործադրում ընկերության վրա, որպեսզի հետաձգի այդ նախագծերը այլ վայրերում՝ ինտեգրված հանգստավայր ավարտին հասցնելու համար ։ Չնայած այն հանգամանքին, որ Մարինա Բեյ Սենդսը համեմատվել է ՄԳՄ-ի Քաղաքային կենտրոնի հետ՝ մասշտաբով և զարգացման ծախսերով,վերջինս բազմաֆունկցիոնալ նախագծի է համատիրության հատկություններով (յոթ հիմնական կառույցներից երեքը), որոնք վաճառվում են ։
Հանգստավայրը և SkyPark-ը պաշտոնապես բացվեցին 2010 թվականին Հունիսի 23-ին և 24-ին, երկօրյա տոնակատարության շրջանակներում, նույն տարվա ապրիլի 27-ին կազինոյի բացումից հետո ։ SkyPark-ը բացվեց հաջորդ օրը։ Թատրոնները ժամանակին ավարտվեցին՝ նոյեմբերի 30-ին, Riverdance-ի առաջին կատարման համար։ Դեկտեմբերի 18-ին Միշել Քվանի ելույթը բացեց արհեստական սառույցը օգտագործող փակ սահադաշտը։ 2011 թվականի Փետրվարի 19-ին The ArtScience թանգարանը բացվեց հանրությանը և 13 րոպեանոց լույսային, լազերային և ջրային շոուի դեբյուտը, որը կոչվում էր «Wonder Full», նշվեց ինտեգրված հանգստավայրի ամբողջական ավարտը։ 2011 թվականին Փետրվարի 17-ին կայացավ Մարինա Բեյ Սենդսի հանդիսավոր բացումը։ Նաև նշվեց հայտնի խոհարարների յոթ ռեստորանների բացումը։ The Lion King երաժշտական դեբյուտը տեղի ումեցավ 2011 թվականի Մարտի 3-ին ։ ԵՎ երբ երկու բնակիչներ՝ Լուի Վուիտտոնի և Պանյեայի ակումբը բացեցին 2011 թվականի սեպտեմբերի 18-ին և 22-ին, համապատասխանաբար, Մարինա Բեյ Սանդսի վերջին մասը, լողացող տաղավարները, վերջապես բացվեցին հանրությանը ։
Նախապատմություն
Մարինա Բեյ Սենդսը Սինգապուրի առաջին ինտեգրված հանգստյան գոտիները ձեռք բերելու երկու առաջարկներից մեկն է, իսկ մյուսը `Resorts World Sentosa-ն, որը ներառում է ընտանեկան թեմատիկ զբոսայգին Universal Studios (Universal Studios Singapore): Երկու խոշոր հանգստավայրերը Սինգապուրի տնտեսական և զբոսաշրջային նպատակներով նախատեսված են հաջորդ տասնամյակում և կունենան 30 տարվա խաղատան լիցենզիաները առաջին տասը տարիների ընթացքում։ Մրցույթի մասնակիցները գնահատվել են չորս չափանիշներով. Զբոսաշրջության գրավչություն և ներդրում, ճարտարապետական ​​հայեցակարգ և նախագծում, կոնսորցիումի և գործընկերների զարգացման և ուժերի ներդրում։ 2006 թվականի Մայիսի 27-ին Լաս Վեգասի Սենդսը (ԼՎՍ) ճանաչվեց հաղթող, բիզնես-ուղղվածությամբ հանգստավայրում ։ ԼՎՍ-ն իր հաղթող հայտը ներկայացրեց ինքնուրույն։ Իր նախնական գործընկեր City Developments Limited (CDL)՝ առաջարկվող 15% բաժնեմասային մասնակցությամբ, դուրս է եկել մրցակցային գործընթացի երկրորդ փուլում։ CDL-ի գործադիր տնօրեն Քվեկ Լեն Բենը հայտարարել է, որ իր ընկերության դուրս բերումը գործոնների համադրություն էր, օրինակ, բազմաթիվ ընկերությունների ձեռքբերման դժվարությունները ժամանակին համապատասխանելու համար, ինչպես նաև որոշ կուսակցությունների` Սինգապուրի կառավարության կողմից պահանջվող որոշակի անհատական տեղեկատվության բացահայտման անհնազանդություն ։ Այնուամենայնիվ, Քվեկը պահպանվեց որպես Սենդսի առաջարկի խորհրդական։
Ներդրումներ
«Լաս Վեգաս Սենդս» ընկերությունը նախապես պարտավորեցրել է ներդնել 3,85 միլիարդ ԱՄՆ դոլարի ծրագիր, չհաշված 6 միլիոն քառակուսի ոտնաչափ (560 հազար քառակուսի) տեղամասի ինքնարժեքը՝ 1.2 միլիարդ ֆունտ ստեռլինգ ։ Շելդոն Ադելսոնը 2009 թվականի հուլիսին ամփոփել է 8 միլիարդ դոլարի ընդհանուր զարգացման ծախսերը, ինչպես նաև երկրում ավազի և պողպատի, այլ խոշոր ենթակառուցվածքների և գույքի զարգացման շնորհիվ նյութերի ավելացման հետ կապված ծախսերը։ Լաս Վեգաս Սենդսը հայտարարեց, որ այս ձեռնարկությունը «աշխարհում ամենաբարդ շինարարական նախագծերից է և անկասկած, երբևէ կառուցված ամենաթանկարժեք ինքնավար համալիրը»։ Սկզբնական փուլային բանալին բացումից երկու ամիս անց, կազինոն ամեն օր ներգրավում է շուրջ 25 000 այցելու, մոտ մեկ երրորդը՝ սինգապուրցիներն ու մշտական ​​բնակիչները, ովքեր վճարում են 100 դոլար օրական վճար կամ 2000 դոլար տարեկան անսահմանափակ մուտքի համար։ 2010 թվականի հունիսին կես միլիոն խաղացողներ անցան խաղատուն։ 2012 թվականի երրորդ եռամսյակում Մարինա Բեյ Սենդսի եկամուտները նախորդ տարվա համեմատ նվազել են գրեթե 28 տոկոսով։ Ըստ Մարին Բեյ Սենդսի կանխատեսումների, 2015 թվականին կհավելվի Սինգապուրի համախառն ներքին արդյունքի 2,7 միլիարդ դոլար կամ 0,8 տոկոսը,որի արդյունքում աշխատում են 10 000 մարդ, իսկ մյուս ոլորտներում կստեղծվեն 20 հազար աշխատատեղ։
Դիզայն և շինարարություն
Համալիրը մշակվել է Մոսե Սաֆիիի կողմից, ով ասում է, որ այն սկզբում ոգեշնչվել է խաղաքարտերով։ Կազինոյից բացի, պլանի մյուս առանցքային բաղադրիչներն են երեք հյուրանոցային աշտարակները` 2500 սենյակ և սյուիտներ, 19.000 մ² (200.000 քառ.մ ոտնաչափ) ArtScience թանգարանը և 110.000 մ² (1.200.000 քառ.մ ոտնաչափ) կոնվենցիայի կենտրոնը, որը կարող է տեղավորել մինչև 45,000 մարդ:Շարունակական լոբբին բազայի վրա, կապված երեք աշտարակների հետ։ Համալիրի ճարտարապետությունը և խոշոր դիզայնի փոփոխությունները հաստատվել են ֆենշուի խորհրդատուների Chong Swan Lek և Louisa Ong-Lee-ի կողմից։ Հյուրանոցի տարբերակիչ առանձնահատկությունն է SkyPark-ը, եռահարկ այգի շենքի վերևում՝ լողավազաններով, այգիներով և վազքուղով։ Դիզայնը միացնում է բոլոր երեք աշտարակները մի հատվածով, հյուսիսային աշտարակի մխոցով։ The SkyPark-ը նախապես պատրաստված էր 14 առանձին պողպատե հատվածներում, այնուհետև հավաքվել է աշտարակների վերին մասում։ Հիմնական լողավազաններում կան չորս շարժական միացումներ, որոնք կօգնեն նրանց դիմակայել աշտարակների բնական շարժմանը և յուրաքանչյուր կապն ունի յուրահատուկ միջնորդություն։ Շարժման ընդհանուր տիրույթը 500 միլիմետր է (19.68 դյույմ)։ Ի լրումն քամու, հյուրանոցը դեռ կառուցվում է, ինչպես նաև ստորգետնյա կայանատեղի։ Այս բարձրացման համակարգը հիմնականում նախատեսված է ապահովելու,քանի որ ավազանի անսահմանության եզրը դեռևս գործում է։ Երեք աշտարակներն ավելի լայն են հիմքում և նեղ են, երբ բարձրանում են։ Յուրաքանչյուր աշտարակ ունի երկու ասիմետրիկ ոտք, որը կորացած է արևելյան ոտքով և հակված է մյուսին, որ ստեղծում է իր նախագծման կարևոր տեխնիկական խնդիրը։ Զգալի ժամանակավոր կառույցները պետք է պահպանեին իրենց լեգիտիմությունը։ MEP ինժեներները Պարսոնս Բրինկերհոֆի հետ վարում էին Արուպը։
Բացում
Սկզբնական շրջանում նախատեսվում էր, որ Մարին Բեյ Սենսը կավարտվի 2009 թվականին մեկ փուլով, սակայն շինարարական ծախսերի և ֆինանսական ճգնաժամի աճը ստիպեց ընկերությունը այն բացել փուլերով։ Առաջին փուլի նախադիտման բացումը հետաձգվեց մինչև 2010 թվականի ապրիլի 27-ը, իսկ պաշտոնական բացումը հետաձգվեց մինչև 2010 թվականի հունիսի 23-ը։ Համալիրը մնացած մասը շինարարության փուլում է և բացվել է փետրվարի 17-ին:Ապրիլի 27-ին, Մարինա Բեյ Սենդսը, ծրագրված 3-4 փուլային անցքերից առաջինն էր։ Խաղատունը, կոնֆերանսի սենյակները, խանութների հատվածը, 963 հյուրանոցային համարները և միջոցառման տարածքը բացվել են ժամը 15:18-ին «նախադիտման» շրջանակներում։ 2010 թվականի Մայիսի 2-5-ը Մարինա Բայ Սենդս կոնվենցիայի կենտրոնում առաջին համաժողովն անցկացրեց Միջ-խաղաղօվկիանոսյան իրավաբանների ասոցիացիան (IPBA), սակայն միջոցառումն իրականացվեց անավարտ կառույցների և իշխանության ձախողման հետևանքով։ IPBA-ն չեղյալ է հայտարարել $ 300,000 վճարում և հետևաբար, դատի է տվել Մարինա Բեյ Սենդսին։ Հունիսին IPBA- ն հանդիպեց դատարանի հետ, վայրը նկարագրեց որպես «ընդհանուր աղետ» և նրա ավելի վաղ վճարումները պարտադրվել էին «հարկադրանքի, վախի և ուժի» կողմից։ Օգոստոսին հայտարարվեց «անհանգստացած համաձայնություն»` չբացահայտված պայմաններով։ 2010 թվականի հունիսի 23-ին համալիրն իր պաշտոնական բացումն անցկացրեց «2-օրյա տոնակատարությամբ». սա ներառում է Sands SkyPark-ը, The Event Plaza- ն Մարինա Բեյի մոտ, ավելի շատ խանութներ, լրացուցիչ ճաշացանկ և գիշերային ակումբներ, իսկ մնացած հյուրանոցային համարները։ Առաջին օրվա միջոցառումները ներառում էին SkyPark-ի շենքի ապակե ճակատային մասում «Վերելք դեպի աշխարհի գավաթ», որին ներկա էին աշխարհի 21 լավագույն օլիմպիականներից բաղկացած 7 թիմեր, ինչպես նաև 4000 հրավիրված հյուրերի և հաճախորդների համար նախատեսված երեկոյան համերգ` Ջաքինթ Աբիշեհանադեն, Սիլվիա Ռետոն, Թաբիթա Նաուզեր և Թոնի Բրեկստոնը և այլն։ SkyPark-ը բացվել է երկրորդ օրը, ժամը 14:00-ին, վաճառվել է մոտավորապես 2,000 տոմս, որոնցից յուրաքանչյուրը արժե 20 դոլար։ Սենդսի երկու թատրոնները ժամանակին ավարտվեցին 2010 թվականի Նոյեմբերի 30-ին Ռիզանսսեի առաջին ներկայացման համար։ The ArtScience թանգարանը բացեց իր դռները հանրության համար ժամը 10:00-ին, փետրվարի 19-ին։ Բարձր սպասված երաժշտությունը The Lion King- ն իր դեբյուտը սկսեց 2011 թվականի մարտի 3-ին։ Լողացող տաղավարները բացվեցին, երբ վարձակալներ Louis Vuitton-ը և Pangae Club-ը ավարտեցին իրենց վերանորոգումը և բացվեցին 2011 թվականի Սեպտեմբերի 18-ին և 22-ին։ Երաժշտական The Lion King-ը տևեց մինչև իր վերջին շոուն, 2011 թվականի հոկտեմբերի 30-ը։
Տեսարժան վայրեր
Մոսե Սաֆիդը մշակել է արվեստի ուղին` հանգստավայրում` ներառելով չորս նկարիչների `Չժեն Չոնբին, Անտոնիո Գորմլի և Սոլ Լեյվիդին։ Նյութերը նախատեսված են բնապահպանական ազդեցությունների, այդ թվում լույսի, ջրի և քամու վրա, արվեստը ինտեգրելով ճարտարապետությամբ։
Հանրահայտ մշակույթում
«Անկախության օր» ֆիլմի թրեյլերը 2016 թվականին. «Վերածնունդ»-ն ունի տեսարան, որը ցույց է տալիս գույքի ոչնչացումը լողացող օտար տիեզերանավով։
Ծանոթագրություններ
Կատեգորիա:Սինգապուրի տեսարժան վայրեր Կատեգորիա:Զբոսաշրջությունը Սինգապուրում Կատեգորիա:Սինգապուրի շենքեր և կառույցներ Կատեգորիա:Ասիայի երկնաքերներ
Դարյա Դուգինայի սպանություն
Ռուս լրագրող, քաղաքագետ և Եվրասիական ակտիվիստ, փիլիսոփա Ալեքսանդր Դուգինի դստեր՝ Դարյա Դուգինայի սպանությունը տեղի է ունեցել 2022 թվականի օգոստոսի 20-ին՝ ժամը 21:00-ի սահմաններում (ըստ այլ տեղեկությունների՝ ժամը 21:30-ի կամ 22:00-ի սահմաններում) Մերձմոսկովյան Բոլշիե Վյազյոմի գյուղի մոտ գտնվող Մոժայսկոյե խճուղում ։ Դուգինի վարած մեքենայում պայթուցիկ սարք է եղել ։
Սպանվածի ինքնություն
Դարյա Դուգինան ծնվել է 1992 թվականի դեկտեմբերի 15-ին Մոսկվայում ՝ Եվրասիական շարժման գաղափարախոս, փիլիսոփա Ալեքսանդր Դուգինի և փիլիսոփա Նատալյա Մելենտևայի ընտանիքում։ 2012-2013 ուսումնական տարում անցել է ակադեմիական պրակտիկա Բորդոյի III համալսարանում։ Տիրապետում էր ֆրանսերեն լեզվին ։ 2014 թվականին ավարտել է Փիլիսոփայության ֆակուլտետը և ընդունվել Մոսկվայի պետական համալսարանի ասպիրանտուրա ։ Նա դիսերտացիա է պատրաստել փիլիսոփայական գիտությունների թեկնածուի գիտական աստիճան ստանալու համար, սակայն այդպես էլ չի պաշտպանել այն ։ Դուգինան սերտ կապեր է պահպանել ֆրանսիական ծայրահեղ պահպանողական մտավոր շրջանակների հետ ։ Bellingcat-ի տվյալներով՝ Ֆրանսիայում 2017 թվականի նախագահական ընտրություններից առաջ լրագրողը մասնակցել է Մարին Լը Պենի վրա ազդելու Ռուսաստանի փորձերին՝ պատժամիջոցները չեղարկելու համար ։
2010-ական թվականների վերջին Դուգինան սկսել է ռուսական լրատվամիջոցներում արտահայտվել արտաքին քաղաքական և ներքաղաքական իրադարձությունների մասին ։ Դարիա Դուգինան աշխատել է որպես լրագրող, գրել է պետական և իշխանությանը մոտ գտնվող լրատվամիջոցների համար, ինչպիսիք են Russia Today-ը, Զվեզդան և Ցարգրադը՝ Դարիա Պլատոնովա կեղծանունով ։ Որպես մեկնաբան՝ Դարիա Դուգինան հայտնվել է նաև ռուսական այլ լրատվամիջոցներում՝ «Mash» հրատարակությունում, «Կոմսոմոլսկայա պրավդա» ռադիոյում, «Ցարգրադ TV» հեռուստաալիքում, «Գեոպոլիծիկա.ռու»-ում ։ Դարիա Դուգինան նաև նյութեր է պատրաստել իր հոր կայքի՝ dugin.tv-ի համար, հանդես է եկել որպես խոսնակ եվրասիական շարժման միջոցառումներին, եղել է Միջազգային եվրասիական շարժման քաղաքական մեկնաբան, որը գլխավորում էր նրա հայրը ։ Աշխատել է որպես United World International կայքի գլխավոր խմբագիր (ստեղծվել է 2020 թվականին) ։
Դուգինան հրապարակավ պաշտպանում էր Ռուսաստանի ներխուժումն Ուկրաինա ։ Դուգինան ռեպորտաժ է պատրաստել ռուսական բանակի կողմից զբաղված «Ազովստալ» գործարանից։ Նա 2022 թվականի աշնանը թողարկման պատրաստվող «Z գրքի» հեղինակներից մեկն է՝ ներխուժմանը մասնակցած ռուս զինվորականների մասին պատմություններով ։
Մեծ Բրիտանիայի իշխանությունների գնահատմամբ՝ Դուգինան Ուկրաինայի և ռուսական ներխուժման մասին ապատեղեկատվության հաճախակի (high-profile contributor) և հայտնի աղբյուր էր ։ 2022 թվականին ԱՄՆ-ը, Մեծ Բրիտանիան , Կանադան , Ավստրալիան և Նոր Զելանդիան անձնական պատժամիջոցներ են սահմանել նրա դեմ United World International-ի գլխավոր խմբագրի պաշտոնում նրա գործունեության և, ըստ այդ երկրների իշխանությունների գնահատականների, ապատեղեկատվություն տարածելու համար։
Սպանության հանգամանքներ
Լրագրող Դմիտրի Միխայլինը, ով ներկա է եղել «Տրադիցիա» փառատոնին, պատմել է, որ փառատոնի մասնակիցները Մոժայսկի մայրուղու վրա պայթյուն են լսել։ Նա ինքը դրան նշանակություն չի տվել, քանի որ Զախարովոյի կողքին է գտնվում «Ալաբինո» տանկային հրաձգարանը։ «Արդյոք փառատոնում ինչ-որ «նման բանի» զգացողություն կար» հարցին Միխայիլովը պատասխանել է,- «Ոչ, չի եղել» ։
Հրաժեշտ և հուղարկավորություն
Օգոստոսի 23-ին «Օստանկինո» հեռուստակենտրոնում տեղի ունեցավ Դարյայի հրաժեշտի արարողությունը ։ Հրաժեշտի արարողությանը ներկա են եղել ավելի քան 200 մարդ, այդ թվում՝ ՌԼԴԿ կուսակցության առաջնորդ Լեոնիդ Սլուցկին (որն աչքի է ընկել «մեկ երկիր, մեկ նախագահ, մեկ հաղթանակ» արտահայտությամբ, որը նացիստական կարգախոսի հետք է մեկ ժողովուրդ, մեկ ռեյխ, մեկ ֆյուրեր ), «Արդար Ռուսաստան՝ հանուն ճշմարտության» կուսակցության նախագահ Սերգեյ Միրոնովը , Պետդումայի փոխնախագահ Սերգեյ Նևերովը, Հասարակական պալատի անդամ Եկատերինա Միզուլինան, գրող Զախար Պրիլեպինը , հեռուստահաղորդավար Դմիտրի Կիսելյովը, գործարար Եվգենի Պրիգոժինը , Խաբարովսկի տարածք Միխայիլ Դեգտյարևը և մեդիա մագնատ Կոնստանտին Մալոֆեևը։ Ռուսաստանի նախագահի ներկայացուցիչ Իգոր Շեգոլևը Ալեքսանդր Դուգինինի դստերը Արիության շքանշան է հանձնել  ։
Դարյա Դուգինայի հուղարկավորությունը տեղի է ունեցել ռուս ուղղափառ եկեղեցու միահավատ Միխայիլ-Արխանգելսկի տաճարում, որին մասնակցել է Մոսկվայի մետրոպոլիտենի պատրիարքական փոխանորդ, մետրոպոլիտ Կրուտիցկին և Կոլոմենսկի Պավելը, ովքեր ծառայության ավարտին Մոսկվայի և Համայն Ռուսիո պատրիարք Կիրիլի անունից ցավակցություններ և աղոթքի աջակցության խոսքեր են փոխանցել Ալեքսանդր Դուգինին և հանգուցյալի հարազատներին ։ Դարյա Դուգինան թաղված է Ռամենսկի քաղաքային շրջանի Միխայլովսկայա Սլոբոդա գյուղի գերեզմանատանը՝ տատիկի գերեզմանի կողքին ։
Հետաքննություն
Ռուսաստանի Քննչական կոմիտեն քրեական գործ է հարուցել «ընդհանուր վտանգավոր եղանակով կատարված սպանություն» հոդվածով ։ Գերատեսչության հաղորդագրության մեջ ասվում է, որ «մշակվում են կատարված հանցագործության բոլոր հնարավոր վարկածները»։ Baza և «Կոմերսանտ» պարբերականները գրել են, որ վարկածներից մեկը Ալեքսանդր Դուգինի դեմ մահափորձն էր։ Գործով զբաղվել է Մոսկվայի մարզի դատախազությունը։ Ավելի ուշ Քննչական կոմիտեի նախագահ Ալեքսանդր Բաստրիկինը հանձնարարել է Դուգինայի սպանության գործը փոխանցել ՌԴ ՔԿ կենտրոնական գրասենյակ։ Հետաքննությունը ենթադրում է, որ սպանությունը պատվիրված է եղել, իսկ մեքենայի հատակի տակ՝ վարորդի կողմից, պայթուցիկ սարք է տեղադրվել։ ՏԱՍՍ-ի հաղորդագրության համաձայն՝ պայթուցիկ սարքն ունեցել է 400 գ․ տրոտիլ հզորություն։ Ռումբի մասերն ուղարկվել են փորձաքննության ։ Օգոստոսի 22-ին ՏԱՍՍ-ը, վկայակոչելով իրավապահ մարմիններում իր աղբյուրին, հայտնել է, որ մեքենան, որում զոհվել է Դարյա Դուգինան, հեռակա կարգով պայթեցվել է ։ Դիահերձման նախնական արդյունքների համաձայն՝ Դուգինան գրեթե ակնթարթորեն մահացել է ծանր վնասվածքների, այդ թվում՝ վերջույթի տրավմատիկ անդամահատման հետևանքով առաջացած շոկի հետևանքով ։
Օգոստոսի 22-ին ԱԴԾ-ն հայտարարել է սպանության բացահայտման մասին. գերատեսչության վարկածով՝ «հանցագործությունը պատրաստվել և կատարվել է ուկրաինական հատուկ ծառայությունների կողմից»։ ԱԴԾ-ում հնարավոր կատարող են համարել Ուկրաինայի քաղաքացուհուն, որը դստեր հետ Էստոնիա է մեկնել հանցագործությանը ենթադրյալ մասնակցությունից հետո ։ ԱԴԾ-ի տվյալներով՝ Դուգինայի սպանությունը կազմակերպելու և նրա կենսակերպի մասին տեղեկություններ ստանալու համար կասկածյալը բնակարան է վարձակալել Մոսկվայում այն տանը, որտեղ ապրել է Դուգինան ։ ԱԴԾ-ն կասկածյալի հետ մի քանի տեսանյութ է հրապարակել, որոնցում երևում է, թե ինչպես է նա մտնում Ռուսաստան, մտնում Դուգինայի շքամուտք և Ռուսաստանից մեկնում Էստոնիա ։ Օգոստոսի 29-ին ԱԴԾ-ն հայտնել էր գործում ևս մեկ կասկածյալի առկայության մասին, քննության վարկածով՝ դուգինայի սպանության հանցակիցը Ուկրաինայի քաղաքացի էր, որը բնակվում էր Դոնեցկում և հուլիսի սկզբին այնտեղից էր մեկնել։ Նշվում է, որ նա կեղծ փաստաթղթերով և ավտոմեքենայի համարանիշներով ապահովել է առաջին կասկածյալին և մասնակցել ռումբի պատրաստմանը ։
Արձագանք
Ռուսաստանի իշխանությունները հանցագործության համար մեղադրում են Ուկրաինայի հատուկ ծառայություններին, Ուկրաինայի իշխանությունները մերժում են իրենց մասնակցությունը սպանությանը  ։ Էստոնիայի իշխանությունները Ռուսաստանից ենթադրյալ մարդասպանի փախուստը Էստոնիայի հետ սահմանով անվանել են Ռուսաստանի ԱԴԾ-ի սադրանք ։
Դարյա Դուգինայի սպանության կապակցությամբ ընտանիքին ցավակցություն են հայտնել Ռուսաստանի այնպիսի բարձրաստիճան անձինք, ինչպիսիք են Մոսկվայի և Համայն Ռուսիո պատրիարք Կիրիլը և Ռուսաստանի նախագահ Վլադիմիր Պուտինը ։ Պուտինը Դուգինին հետմահու պարգևատրել է Արիության շքանշանով՝ «պրոֆեսիոնալ պարտքը կատարելիս ցուցաբերած արիության և անձնազոհության համար» ։
Օգոստոսի 24-ին Հռոմի պապ Ֆրանցիսկոսը Ուկրաինայում կես տարվա պատերազմի կապակցությամբ իր ուղերձում հիշատակել է Դարյա Դուգինային՝ նրան անվանելով պատերազմի «անմեղ զոհ»։ Ֆրանցիսկոսի հայտարարությունը խիստ քննադատության է ենթարկվել Վատիկանում Ուկրաինայի դեսպան Անդրեյ Յուրաշի կողմից ։
Հիշատակ
2022 թվականի սեպտեմբերի 21-ին Տուլայի մարզի Յասնոգորսկի շրջանի վարչակազմի ղեկավար Վլադիմիր Մուխինը հրամանագիր է ստորագրել Յասնոգորսկի քաղաքի փողոցներից մեկը Դարյա Դուգինայի անունով անվանակոչելու մասին ։